|  |  |
| --- | --- |
| *projektas* | Sąlygų 3 priedas |

**PASLAUGŲ TEIKIMO SUTARTIS Nr.\_\_\_**

Vilnius, 202\_ m. \_\_\_\_\_\_\_\_\_\_ mėn. \_\_d.

**UAB „\_\_\_\_\_\_\_\_\_\_\_\_\_\_\_“,** juridinio asmens kodas\_\_\_\_\_\_\_\_, buveinės adresas\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus, toliau tekste vadinama „Paslaugų teikėju“ ir **UAB „Vilniaus apšvietimas“**, juridinio asmens kodas 120125820, buveinės adresas Elektrinės g. 1, Vilnius, atstovaujama direktoriaus Andriaus Deimanto, veikiančio pagal bendrovės įstatus, toliau vadinama „Užsakovu“, toliau tekste Užsakovas ir Paslaugų teikėjas kiekvienas atskirai gali būti vadinami „Šalimi“ ir kartu „Šalimis”, vadovaujantis atviro konkurso (supaprastintas pirkimas) rezultatais, sudarė šią paslaugų sutartį (toliau – Sutartis):

1. **SUTARTIES DALYKAS**
   1. Šia Sutartimi Užsakovas paveda, o Paslaugų teikėjas sutinka ir įsipareigoja atlikti projektavimo paslaugas - rengti gatvės apšvietimo atramų (ant kurių kabinamas troleibusų kontaktinis tinklas) modernizavimo (keitimo ir perkėlimo) ir gatvės apšvietimo tinklo tarp atramų techninius darbo projektus Užsakovo objektuose, vykdyti projekto vykdymo priežiūros paslaugas, vykdant statybos rangos darbus (toliau – Paslaugos) ir perduoti jas Užsakovui žemiau šioje Sutartyje nustatytomis sąlygomis, terminais ir tvarka, o Užsakovas įsipareigoja sudaryti Paslaugų teikėjui būtinas Paslaugoms atlikti sąlygas, priimti kokybiškai ir laiku atliktas Paslaugas ir sumokėti už juos Sutartyje nustatyta tvarka ir terminais.
   2. Pagal sutartį atliekamos paslaugos nurodytos Techninėje specifikacijoje (Sutarties 1 priedas), kuri yra sudėtinė ir neatskiriama šios sutarties dalis.
   3. Paslaugų teikimo terminas: 12 (dvylika) mėnesių arba iki 24 (dvidešimt keturi) mėnesiai pratęsus Sutartį, kaip nurodyta Sutarties 7.1 punkte*.*
   4. Paslaugų tiekėjas projektavimo paslaugą atlieka pagal Užsakovo pateiktą techninę projektavimo užduotį (Sutarties 2 priedas) ir technines sąlygas.
   5. Sutarties galiojimo metu Užsakovas neįsipareigoja užsakyti ir nupirkti viso Techninėje specifikacijoje (Sutarties 1 priedas) nurodyto Paslaugų kiekio, jeigu nebus poreikio. Užsakovas pirks Paslaugas pagal faktinį poreikį. Paslaugoms taikoma fiksuoto įkainio kainodara.
   6. Esant poreikiui, gali būti perkamas papildomas tokių ar panašių Paslaugų kiekis, kuris negali viršyti 10 proc. pradinės Sutarties (pasiūlymo) vertės, o bendras Paslaugų kiekis (kartu su papildomu) negali viršyti maksimalios Sutarties vertės. Konkretų papildomų Paslaugų kiekį, Perkantysis subjektas užsakys Sutartyje nurodytais adresais, elektroniniu paštu.
   7. Subtiekėjai pasitelkiami/nepasitelkiami.
   8. Sutarties galiojimo laikotarpiu Paslaugų įkainis perskaičiuojamas, kai teisės aktais pakeičiamas Paslaugoms taikomo PVM tarifo dydis. Paslaugų įkainio pokyčio dydis yra proporcingas PVM tarifo pokyčio dydžiui.
   9. Sutarties įvykdymo užtikrinimui Tiekėjas ne vėliau kaip per 10 dienų nuo Sutarties pasirašymo privalo pateikti Perkančiajam subjektui 5 (penkių) procentų vertės nuo Tiekėjo pasiūlyme nurodytos bendros kainos su PVM pirmo pareikalavimo neatšaukiamą besąlyginę garantiją arba draudimo bendrovės laidavimo draudimą kartu su laidavimo raštu (elektronine forma) ir draudimo liudijimo (poliso) kopija bei apmokėjimą patvirtinantį dokumentą arba atitinkamą sumą pervesti į UAB „Vilniaus apšvietimas“ sąskaitą LT577180300038467698 AB Šiaulių banko Vilniaus filiale.
2. **KAINA IR ATSISKAITYMAS UŽ PASLAUGAS**

2.1 Maksimali Sutarties vertė: \_\_\_\_\_\_\_ (\_\_\_\_\_\_\_\_\_\_) eurų be PVM arba \_\_\_\_\_\_\_ (\_\_\_\_\_\_\_\_\_\_) eurų su PVM. Įkainiai už paslaugas nurodyti Techninėje specifikacijoje (Sutarties 1 priedas).

* 1. Sutartis vykdoma pagal Užsakovo užsakymus (Sutarties 2 priedas), kurie yra neatskiriama Sutarties dalis. Užsakymai siunčiami šioje Sutartyje nurodytais adresais el. paštu.
  2. Užsakovas jokiais atvejais neapmoka už Paslaugų teikėjo atliktas papildomas Paslaugas, kurių Paslaugos teikėjas iš anksto raštu nesuderino su Užsakovu. Jei siekiant tinkamai ir laiku atlikti Paslaugas, reikia atlikti papildomas Paslaugas, kurių Paslaugų teikėjas nenumatė sudarydamas Sutartį, bet turėjo ir galėjo jas numatyti, ir jos yra būtinos šiai Sutarčiai tinkamai įvykdyti, šias Paslaugas Paslaugų teikėjas atlieka savo sąskaita.
  3. Paslaugų teikėjas į Paslaugų kainą privalo įskaičiuoti visas su Paslaugų atlikimu susijusias išlaidas, įskaitant, bet neapsiribojant:
     1. transportavimo išlaidas;
     2. pakavimo, pakrovimo, tranzito, iškrovimo, išpakavimo, tikrinimo, draudimo, atliekų šalinimo, sąskaitos pateikimo per Sąskaitų administravimo bendrą informacinę sistemą (SABIS) išlaidas ir kitas su Paslaugų atlikimu susijusias išlaidas bei mokesčius.
  4. Užsakovas įsipareigoja sumokėti Paslaugų teikėjui už tinkamai atliktas Paslaugas per 30 (trisdešimt) kalendorinių dienų nuo Paslaugų atlikimo dienos, pagal Paslaugų teikėjo per Sąskaitų administravimo bendrą informacinę sistemą (SABIS) pateiktą PVM sąskaitą faktūrą. Paslaugos laikomos suteiktomis, kai Užsakovo įgaliotas atstovas parašu patvirtina apie atliktų Paslaugų priėmimą pagal pateiktą Paslaugų priėmimo–perdavimo aktą.
  5. Už Paslaugas atsiskaitoma pinigines lėšas pervedant į Sutartyje nurodytą Paslaugų teikėjo banko sąskaitą.

1. **PASLAUGŲ ATLIKIMO TERMINAI**
   1. Paslaugų teikėjas Paslaugas (gatvės/tako apšvietimo techninius darbo projektus) turi atlikti remiantis LR galiojančiais teisės aktais, standartais ir normatyvais.
   2. Paslaugos turi būti atliktos, o techninis darbo projektas kartu su topografine nuotrauka turi būti pateiktos elektroniniu formatu, ne vėliau kaip per **90 (devyniasdešimt) kalendorinių dienų** nuo Užsakovo projektavimo užduoties pateikimo datos, o nesant tam galimybės, su Užsakovu raštu suderintais terminais.
   3. Atliktos Paslaugos priimamos tik pagal Paslaugų priėmimo–perdavimo aktą šioje Sutartyje nustatyta tvarka.
2. **ŠALIŲ ĮSIPAREIGOJIMAI**
3. Užsakovas įsipareigoja:
   * 1. Paskirti atsakingą asmenį, kuris vykdys techninių darbo projektų vertinimą ir pasirašys atliktų Paslaugų priėmimo-perdavimo aktus;
     2. Pateikti Paslaugų teikėjui techninę projektavimo užduotį (Sutarties 2 priedas), visą turimą techninę dokumentaciją apie projektui turimas/perkamas medžiagas, planus, ldt. failus, ir pan.;
     3. Laiku priimti tinkamai atliktas Paslaugas bei laiku apmokėti Paslaugų teikėjui už Paslaugas.
   1. Užsakovas turi teisę:
      1. Reikalauti, jog tinkamai, laiku ir kokybiškai būtų teikiamos paslaugos, kontroliuoti ir prižiūrėti paslaugų teikimą bei teikti pastabas, nurodymus dėl jų teikimo, taip pat žodžiu ir raštu nurodyti Paslaugų teikėjui teikiamų paslaugų trūkumus ir/ar neatitikimus; reikalauti, kad jie būtų pašalinti per protingą terminą.

4.2.2. Išskaičiuoti baudas, delspinigius iš Paslaugų teikėjui mokėtinų sumų.

4.2.3. Nepriimti netinkamai, nekokybiškai suteiktų Paslaugų, iki kol bus ištaisyti nurodyti trūkumai.

* + 1. Sutarties vykdymui aptarti organizuoti Paslaugų gavėjo ir Paslaugų teikėjo susitikimus.
  1. Paslaugų teikėjas įsipareigoja:
     1. Kokybiškai, rūpestingai bei efektyviai suteikti visas Sutartyje ir jos prieduose numatytas paslaugas Sutartyje nustatytais terminais ir tvarka, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias.
     2. Bendradarbiauti su Užsakovu visos Sutarties vykdymo metu, nedelsiant raštu informuoti Užsakovą apie bet kokias aplinkybes, kurios trukdo ar gali sutrukdyti Paslaugų teikėjui pradėti/teikti/užbaigti paslaugų teikimą nustatytais terminais arba gali turėti įtakos teikiamų paslaugų apimčiai ir/ar kokybei (įskaitant ir Užsakovo pateiktos informacijos, dokumentų, duomenų trūkumą, grėsmę paslaugų kokybei, jų atlikimo terminams).
     3. Užtikrinti, kad paslaugas teiks kvalifikuoti specialistai, turintys tinkamą kvalifikaciją, leidžiančią vykdyti konkurso sąlygose ir Sutartyje nurodytas paslaugas.
     4. Užtikrinti, kad Paslaugų teikėjas ir bet kurie asmenys, veikiantys jo vardu, yra gavę visus būtinus leidimus, kvalifikacijos dokumentus, leidžiančius užsiimti šioje Sutartyje nustatyta veikla, kuri yra Paslaugų teikėjo sutartinių įsipareigojimų dalis.
     5. Savo sąskaita ir laiku nedelsdamas ištaisyti netikslumus ir pašalinti pagrįstus trūkumus, kuriuos nurodo Užsakovas.
     6. Atlyginti Užsakovui nuostolius, atsiradusius dėl Paslaugų teikėjo kaltės – dėl sutartinių įsipareigojimų nevykdymo, normatyvinių dokumentų reikalavimų pažeidimo.
     7. Vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.
     8. Tinkamai vykdyti kitus įsipareigojimus, numatytus pirkimo sąlygose, Sutartyje ir galiojančiuose teisės aktuose.
     9. Po paslaugų suteikimo nedelsdamas perleisti nuosavybės teises į paslaugų teikimo rezultatą, jeigu toks sukuriamas.
  2. Paslaugų teikėjas turi teisę:

4.4.1. Naudotis Lietuvos Respublikos įstatymuose numatytomis Paslaugų teikėjo teisėmis.

4.4.2. Gauti apmokėjimą su sąlyga, kad tinkamai ir laiku įvykdė paslaugas pagal Sutartyje nustatytas sąlygas ir tvarką.

1. **PASLAUGŲ PERDAVIMAS IR PRIĖMIMAS BEI KOKYBĖS GARANTIJA**
   1. Atliktų Paslaugų perdavimas ir priėmimas įforminamas atliktų Paslaugų perdavimo–priėmimo aktais, kurie pasirašomi elektroniniais parašais. Pasirašant elektroniniais aprašais sudaromas vienas egzempliorius, turintis vienodą juridinę galią abiem šalims.

Užsakovas per 2 (dvi) darbo dienas po Paslaugų teikėjo Paslaugų akto pateikimo, dalyvaujant Paslaugų teikėjo atstovui privalo įvertinti ir priimti Paslaugas bei pasirašyti atliktų Paslaugų perdavimo–priėmimo aktą arba pateikti raštu pastabas dėl Paslaugų neatitikimo Sutarties sąlygoms, techninei dokumentacijai, teisės aktams, pirkimo dokumentams ar perdavimo–priėmimo akto defektų. Paslaugų teikėjui per su Užsakovu suderintą terminą ištaisius neatitikimus, Užsakovas privalo pasirašyti atliktų Paslaugų perdavimo– priėmimo aktą bei PVM sąskaitą faktūrą ne vėliau kaip kitą darbo dieną.

* 1. Jeigu Užsakovas per šioje Sutartyje nustatytą laiką nepasirašo Paslaugų perdavimo–priėmimo akto ir nenurodo atliktų Paslaugų trūkumų, laikoma, kad Užsakovas sutinka su atliktų Paslaugų kokybe ir kiekiais.
  2. Užsakovas turi teisę bet kuriuo metu iki Paslaugų perdavimo–priėmimo akto pasirašymo pateikti pastabas (pretenzijas) dėl Paslaugų, jų rezultato, medžiagų kokybės, kiekio, ar neatitikimo projektinei dokumentacijai, teisės aktų reikalavimams, šios Sutarties sąlygoms. Paslaugų teikėjas, nesustabdydamas kitų Paslaugų vykdymo, privalo nedelsiant savo sąskaita ištaisyti Užsakovo nurodytus trūkumus pagal pateiktas pagrįstas pastabas. Paslaugos laikomos priimtomis tik po to, kai Užsakovas pasirašo perduodamų Paslaugų aktą be pastabų. Paslaugos gali būti priimtos tik po to, kai Paslaugų teikėjas ištaiso Paslaugų trūkumus pagal Užsakovo pareikštas pagrįstas pastabas.
  3. Jei Užsakovas pasirašo atliktų Paslaugų perdavimo–priėmimo aktą/us nepateikdamas pastabų, tai neatima iš Užsakovo teisės Paslaugų teikėjui pareikšti pastabas dėl pastebėtų Paslaugų neatitikimo ar defektų, kurie paaiškėja vėliau.
  4. Paslaugų teikėjas po raštiško Užsakovo defektų akto gavimo turi ne vėliau kaip per 2 (dvi) darbo dienas atsiųsti savo atstovą defektų įvertinimui ir jų ištaisymo termino suderinimui. Neatvykus Paslaugų teikėjo atstovui per Sutartyje numatytą laiką, laikoma, kad pretenziją Paslaugų teikėjas pripažįsta, todėl Paslaugų teikėjas privalo pašalinti nurodytus defektus per Užsakovo nustatytą, bet ne trumpesnį negu įmanoma technologiškai įvykdyti, laiką.

1. **ŠALIŲ ATSAKOMYBĖ**
   1. Paslaugų teikėjui pavėlavus pradėti ar atlikti Paslaugas ar atitinkamų Paslaugų atskirus etapus, ar defektų pašalinimus, arba neperdavus jų Užsakovui sutartu laiku, arba laiku nevykdant konkrečiu terminu apibrėžtų Paslaugų teikėjo įsipareigojimų, Paslaugų teikėjas privalo mokėti 0,05 % dydžio delspinigius nuo užsakymo kainos už kiekvieną pavėluotą dieną.
   2. Laiku neapmokėjus už tinkamai atliktas Paslaugas, Paslaugų teikėjui pareikalavus, Užsakovas moka 0,05% dydžio delspinigius nuo neapmokėtos sumos už kiekvieną atsiskaityti pavėluotą dieną.
   3. Jeigu Paslaugų teikėjas atsisako ar delsia šalinti defektus daugiau nei 5 (penkias) darbo dienas, Užsakovas turi teisę defektus pašalinti savo ar pasitelktų kitų asmenų jėgomis, o Paslaugų teikėjas privalo per 30 (trisdešimt) dienų nuo atitinkamos sąskaitos gavimo dienos apmokėti visas protingas išlaidas, susijusias su defektų šalinimu, dėl defektų atsiradimo ir jų šalinimo patirtus nuostolius bei baudas pagal pateiktą PVM sąskaitą faktūrą.
   4. Šalių atsakomybė nustatoma pagal teisės aktus ir Sutarties sąlygas.
   5. Šalys, neįvykdžiusios savo įsipareigojimų pagal šią Sutartį, atleidžiamos nuo atsakomybės, jeigu tai įvyksta dėl *force majeure* aplinkybių.

## Nenugalima jėga – nepaprastos aplinkybės (*force majeure)* kurių negalima nei numatyti arba išvengti, nei kuriomis nors priemonėmis pašalinti (šiai sutarčiai taikomas Lietuvos Respublikos norminiais aktais nustatytas nenugalimos jėgos apibrėžimas).

* 1. Nenugalima jėga (*force majeure)* nelaikomos šalies veiklai turėjusios įtakos aplinkybės, į kurių galimybę šalys, sudarydamos sutartį, atsižvelgė, t.y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš šalių reorganizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje sutarties sudarymo metu yra tikėtinos. Nenugalima jėga (*force majeure)* taip pat nelaikoma tai, kad rinkoje nėra reikalingų prievolei vykdyti Darbų, šalis neturi reikiamų finansinių išteklių arba šalies kontrahentai pažeidžia savo prievoles.
  2. Nenumatytoms aplinkybėms užsitęsus ilgiau kaip mėnesį, šalis turi teisę vienašališkai nutraukti Sutartį, apie tai raštu pranešdama kitai šaliai.

## Sutarties šalis, kuri dėl šiame skyriuje nurodytų aplinkybių negali vykdyti prisiimtų įsipareigojimų, privalo per 2 (dvi) darbo dienas, kai sužinojo apie šias aplinkybes, išsiųsti raštišką pranešimą apie tai kitai Šaliai.

## Pasibaigus nenugalimos jėgos veikimui, Šalys privalo įvykdyti visus neįvykdytus įsipareigojimus viena kitos atžvilgiu, nebent kitaip yra nustatyta Sutartyje.

## Užsakovas turi teisę, įspėjęs Paslaugų teikėją prieš 15 (penkiolika) kalendorinių dienų, vienašališkai nutraukti Sutartį dėl esminio Sutarties pažeidimo. Esminiu Sutarties sąlygų pažeidimu bus laikomas Paslaugų atlikimo terminų ir Paslaugų kokybės pagal Sutartį nesilaikymas. Paslaugų teikėjui netinkamai įvykdžius pirkimo sutartį (ar jos neįvykdžius), kai toks neįvykdymas yra esminis sutarties pažeidimas, Paslaugų teikėjas bus įtraukiamas į Nepatikimų tiekėjų sąrašą. Į Nepatikimų tiekėjų sąrašą įtraukiama 3 metams.

1. **SUTARTIES GALIOJIMO TERMINAS IR JOS NUTRAUKIMO TVARKA**
   1. Sutartis įsigalioja nuo pasirašymo dienos ir baigiasi po 13 (trylikos) mėnesių. Šalių rašytiniu susitarimu, Sutartis gali būti pratęsta dar iki 12 (dvylikos) mėnesių, tomis pačiomis, Sutartyje numatytomis sąlygomis. Maksimali sutarties trukmė negali viršyti 25 mėn. arba kol baigsis sutarčiai skirtos lėšos.
   2. Sutartis gali būti nutraukta abipusiu raštišku Šalių susitarimu.
   3. Užsakovas turi teisę nutraukti Sutartį vienašališkai, Paslaugų teikėją raštu apie tai įspėjęs prieš 15 (penkiolika) kalendorinių dienų, jei:
      1. Paslaugų teikėjas per 12 (dvylika) mėnesių 3 (tris) kartus neatlieka užsakytų Paslaugų per 90 (devyniasdešimt) kalendorinių dienų nuo užsakymo gavimo (Užsakovo techninės projektavimo užduoties pateikimo datos), bei per papildomai nustatytą terminą;
      2. Paslaugų teikėjo Paslaugos per 12 (dvylika) mėnesių 3 (trečią) kartą neatitinka pirkimo sąlygose ir / ar šioje Sutartyje nustatytų reikalavimų arba užsakymo, o trūkumai nepašalinti per papildomai nustatytą terminą.
   4. Kai Sutartis nutraukiama Paslaugų teikėjo iniciatyva ar 7.3 punkte numatytais pagrindais, Paslaugų teikėjas privalo sumokėti 10% baudą nuo Sutarties vertės su PVM bei atlyginti visus Užsakovo tiesioginius ir netiesioginius nuostolius Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnyje numatytais pagrindais.
   5. Sutartis taip pat gali būti nutraukta Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo 98 straipsnyje numatytais atvejais ir tvarka.
2. **ŠALIŲ PAREIŠKIMAI IR GARANTIJOS**
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal Lietuvos Respublikos įstatymus;
      2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti;
      3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
      4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.
3. **KITOS SUTARTIES NUOSTATOS**
   1. Sutartis parengta lietuvių kalba dviem vienodą juridinę galią turinčiais egzemplioriais po vieną kiekvienai Sutarties šaliai. Jeigu sutartis pasirašoma elektroniniais parašais, sudaromas vienas egzempliorius, turintis vienodą juridinę galią abiem šalims.
   2. Bet kokie sutarties papildymai bei pakeitimai galioja tik juos sudarius raštu, pasirašius abiejų šalių įgaliotiems atstovams. Sutarties pakeitimai gali būti atliekami tik nepažeidžiant Pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo nustatytų principų bei tikslų.
   3. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
   4. Ginčai tarp šalių sprendžiami derybomis. Nepavykus ginčų išspręsti derybomis, jie sprendžiami Lietuvos Respublikos įstatymų nustatyta tvarka teisme pagal Užsakovo registracijos adreso vietą.
   5. Paslaugų teikėjas sutarčiai vykdyti skiria atsakingą sutarties vykdytoją: \_\_\_\_\_\_\_\_\_\_\_\_\_\_\_\_\_\_\_\_\_, telefonas: \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, el. paštas: \_\_\_\_\_\_\_\_\_\_\_\_\_\_\_\_\_\_\_.
   6. Užsakovas sutarčiai vykdyti skiria atsakingą sutarties vykdytoją: \_\_\_\_\_\_\_\_\_\_\_\_\_\_\_\_\_\_\_\_\_\_, telefonas: \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, el. paštas: [\_\_\_\_\_\_\_\_@vilniausapsvietimas.lt](mailto:________@vilniausapsvietimas.lt). arba jį pavaduojantį asmenį.
   7. Paslaugų teikėjas informuoja savo atstovus apie jų asmens duomenų tvarkymą, nurodydamas šią informaciją: UAB „Vilniaus apšvietimas“ (įmonės kodas 120125820, įmonės buveinės adresas Elektrinės g. 1, Vilnius, el. pašto adresas informacija@vilniausapsvietimas.lt) tvarko šiuos Paslaugų teikėjo atstovų asmens duomenis: vardą, pavardę, įmonės pavadinimą, pareigas, telefono ryšio numerį, elektroninio pašto adresą bei kitus Paslaugų teikėjo ir/ar jo atstovo pateiktus duomenis. Nurodyti asmens duomenys tvarkomi sutarties su duomenų subjekto atstovaujama Šalimi sudarymo ir vykdymo tikslu, siekiant teisėtų sutarties Šalių interesų. Paslaugų teikėjas Užsakovo atstovų asmens duomenis privalo tvarkyti vadovaudamasis Bendruoju duomenų apsaugos reglamentu *(BDAR)* ir kitais teisės aktais, reglamentuojančiais asmens duomenų apsaugą.
   8. Užsakovo asmuo, atsakingas už sutarties ir pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo nuostatas – ................... .
   9. Bet kokie Sutarties papildymai bei pakeitimai galioja tik juos sudarius raštu, pasirašius abiejų šalių įgaliotiems atstovams ir patvirtinus antspaudais arba pasirašius elektroniniais parašais.
   10. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
   11. Ginčai tarp šalių sprendžiami derybomis. Nepavykus ginčų išspręsti derybomis, jie sprendžiami Lietuvos Respublikos įstatymų nustatyta tvarka teisme pagal Pirkėjo buveinės registracijos vietą.
   12. Sutarties priedai, kurie yra sudėtinė ir neatskiriama šios Sutarties dalis:
4. Sutarties 1 priedas - Techninė specifikacija;
5. Sutarties 2 priedas - Techninė projektavimo užduotis (forma).

|  |  |
| --- | --- |
| Paslaugų teikėjas:  ***XXXX***  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Užsakovas: ***UAB „Vilniaus apšvietimas“***  Elektrinės g. 1, LT - 03150 Vilnius  Įmonės kodas: 120125820,  PVM mokėtojo kodas: LT 201258219 A.s. LT857044060000315079, AB SEB bankasbanko kodas 70440 Tel. +370 5 249 61 27  El. paštas [informacija@vilniausapsvietimas.lt](mailto:informacija@vgaet.lt)  Direktorius  Andrius Deimantas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Sutarties 1 priedas

**TECHNINĖ SPECIFIKACIJA**

1. **PIRKIMO OBJEKTAS**
   1. Pirkimo objektas – gatvės apšvietimo atramų (ant kurių kabinamas troleibusų kontaktinis tinklas) modernizavimo (keitimo ir perkėlimo) ir gatvės apšvietimo tinklo tarp atramų projektavimo paslauga UAB „Vilniaus apšvietimas“ objektuose.
2. **PIRKIMO OBJEKTO APIMTYS** 
   1. Gatvės apšvietimo atramų (ant kurių kabinamas troleibusų kontaktinis tinklas) modernizavimo (keitimo ir perkėlimo) ir gatvės apšvietimo tinklo tarp atramų projektavimo paslauga atliekama Vilniaus mieste. Sutarties laikotarpiu numatomos preliminarios projektavimo apimtys pateikiamos 1 lentelėje.
   2. Užsakovas neįsipareigoja nupirkti viso nurodyto paslaugos kiekio.
   3. Perkamos paslaugos kiekis priklauso nuo atramų keitimo apimčių ir atskirų pozicijų faktinis poreikis gali skirtis nuo nurodytų 1 lentelėje.
   4. Esant poreikiui, gali būti perkamas papildomas tokių ar panašių paslaugų kiekis, kuris negali viršyti 10 proc., pradinės sutarties vertės.
   5. Galimybė pratęsti sutartį iki 2 metų.

Lentelė Nr.1

|  |  |  |  |  |
| --- | --- | --- | --- | --- |
| Eil. Nr. | Paslaugų  pavadinimas/ reikalavimai | Orientacinis  projektų kiekis, vnt. | Orientacinis atramų kiekis, vnt. | Įkainis už **Projektą** Eur be PVM |
|  | 1-10 gatvės apšvietimo atramų modernizavimo (keitimo ir perkėlimo) projektas su topo nuotrauka | **10** | 60 |  |
|  | 11-30 gatvės apšvietimo atramų modernizavimo (keitimo ir perkėlimo) projektas su topo nuotrauka | **8** | 160 |  |
|  | 31-50 gatvės apšvietimo atramų modernizavimo (keitimo ir perkėlimo) projektas su topo nuotrauka | **6** | 240 |  |
|  | 51-100 gatvės apšvietimo atramų modernizavimo (keitimo ir perkėlimo) projektas su topo nuotrauka | **3** | 240 |  |
|  | 101-200 gatvės apšvietimo atramų modernizavimo (keitimo ir perkėlimo) projektas su topo nuotrauka | **2** | 300 |  |

1. **BENDRI REIKALAVIMAI**
   1. Paslaugos tiekėjas gatvės apšvietimo atramų (ant kurių kabinamas troleibusų kontaktinis tinklas) modernizavimo (keitimo ir perkėlimo) ir gatvės apšvietimo tinklo tarp atramų techninį darbo projektą (toliau projektas) rengia vadovaujantis STR1.04.04:2017 „Statinio projektavimas, projekto ekspertizė“ ir kitais galiojančiais įstatymais, teisės aktais, statybos techniniais reglamentais ir kitais normatyviniais dokumentais, suderintus juos pateikti Užsakovui.
   2. Paslaugos tiekėjas projektavimo paslaugoms atlikti turi turėti ne mažiau kaip du (2) specialistus, atitinkančius tam reikalingą kvalifikaciją pagal galiojančius Lietuvos Respublikos teisės aktus ir turintis ne mažesnę kaip 2 metų patirtį elektrotechnikos projektavimo srityje.
   3. Projektavimo apimtis ir detalumas turi būti pakankamas Užsakovo sumanymui suprasti, projekto ekspertizei atlikti, statinio statybos skaičiuojamajai kainai nustatyti, statybą leidžiančiam dokumentui gauti, rangos darbams atlikti.
   4. Projektas atliekamas ant suderintos topografinės nuotraukos.
   5. Sprendiniai turi būti suderinti su visais suinteresuotais fiziniais ir juridiniais asmenimis, kurių inžineriniai tinklai, statiniai, žemės sklypai arba kita nuosavybės forma turi sąveikos su projektuojamu objektu. Pagal poreikį, atlikti reikalingus tyrimus/žvalgymus.
   6. Sprendiniai turi būti ekonomiškai pagrįsti ir racionalūs.
   7. Projekto techninės specifikacijos turi būti parengtos konkrečiam projektui, išsamios ir detalios.
   8. Paslaugos tiekėjas perduodamas techninį darbo projektą perduoda visas autorines teises ir pareigas į techninį darbo projektą.
   9. Paslaugos tiekėjas paslaugos darbų kainos apimtyje turi nusimatyti:

3.9.1. topografinės nuotraukos parengimą su požemine ir antžemine dalimi skaitmeninėse laikmenose ir LKS-94 koordinačių sistemoje (jeigu rengiant projektą paaiškės, kad reikalinga);

3.9.2. visi reikalingi tyrimai/žvalgymai techniniam darbo projektui parengti (jeigu rengiant projektą paaiškės, kad reikalinga);

3.9.3. statybos skaičiuojamosios kainos nustatymo dalis;

3.9.3. projekto vykdymo priežiūros paslaugų teikimas, vykdant statybos rangos darbus;

3.9.4. dalyvavimą pasitarimuose, statybos užbaigimo komisijos darbe, statybą kontroliuojančių institucijų pasitarimuose, tinkamai atstovauti projekto rengėjui, spręsti su projekto įgyvendinimu susijusius klausimus rangos darbų laikotarpiu bei esant poreikiui garantiniu atliktų statybos darbų periodu.

1. **PASLAUGOMS TAIKOMI APLINKOS APSAUGOS REIKALAVIMAI** 
   1. Paslaugai teikti sunaudojama mažiau gamtos išteklių:
      1. Mažinant plastiko vartojimą, Paslaugų teikėjas privalo atsisakyti parengto projekto pateikimo CD diskuose (suderintas techninis darbo projektas pateikiamas nuotoliniu būdu, saugomos debesyje).
      2. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama techninė dokumentacija, ataskaitos ir (ar) kiti su Sutarties vykdymu susiję dokumentai, paslaugų perdavimo–priėmimo aktai Užsakovui turi būti pateikti tik elektroniniu formatu, o techninės dokumentacijos galutinės versijos ir (ar) kita dokumentacija, kuri turi būti pasirašoma bei paslaugų perdavimo–priėmimo aktai turi būti pasirašomi elektroniniu parašu. Išimtiniais atvejais su Sutarties vykdymu susiję dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus ir (ar) Užsakovas nurodo tokį būtinumą. Esant būtinybei spausdinti, naudojamas perdirbtas popierius, kuris atitinka reikalavimus, patvirtintus aktualios redakcijos Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“
2. **ĮSIPAREIGOJIMŲ VYKDYMAS**
   1. Paslaugų tiekėjas projektavimo paslaugą atlieka pagal Užsakovo pateiktą projektavimo užduotį arba technines sąlygas.
   2. Projektavimo paslauga turi būti atliekama ne vėliau kaip 90 kalendorinių dienų. (devyniasdešimt ) nuo Užsakovo projektavimo užduoties pateikimo datos, o nesant tam galimybės, su Užsakovu raštu suderintais terminais.
   3. Paslaugos tiekėjas įsipareigoja neatlygintinai atlikti parengto techninio darbo projekto korektūrą, jei vykdymo metu paaiškėjo aplinkybės, dėl kurių turi būti tikslinami projekto sprendiniai.
   4. Paslaugos tiekėjas įsipareigoja neatlygintinai atlikti ekspertizės metu gautų pastabų taisymą pateiktame techniniame darbo projekte.
   5. Paslauga laikoma atlikta, kai Užsakovas patvirtina pateiktą techninį darbo projektą.

|  |  |
| --- | --- |
| Paslaugų teikėjas:  ***XXXX***  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. | Užsakovas: ***UAB „Vilniaus apšvietimas“***  Elektrinės g. 1, LT - 03150 Vilnius  Įmonės kodas: 120125820,  PVM mokėtojo kodas: LT 201258219 A.s. LT857044060000315079, AB SEB bankasbanko kodas 70440 Tel. +370 5 249 61 27  El. paštas [informacija@vilniausapsvietimas.lt](mailto:informacija@vgaet.lt)  Direktorius  Andrius Deimantas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. |

Sutarties 2 priedas

TVIRTINU

UAB „Vilniaus apšvietimas“

direktorius

\_\_\_\_\_\_\_\_\_\_\_\_\_\_\_\_\_\_\_\_\_

Andrius Deimantas

20\_\_ m. \_\_\_\_\_\_\_\_\_\_\_\_\_mėn. \_\_\_d.

**TECHNINĖ PROJEKTAVIMO UŽDUOTIS IR PASLAUGŲ APIMTIS**

1. **Statinio projekto pavadinimas, adresas:**
2. **Statinio paskirtis:**
3. **Statinio kategorija:**
4. **Statybos projektavimo darbų pirkimo būdas ar pasirinktas rangovas:**
5. **Statinio projekto rengimo etapas:**
6. **Statybos rūšis:**
7. **Projektavimo paslaugų apimtis:**
8. **Projektavimo paslaugų pabaiga:**
9. **Projekto rengimo pagrindas:**
10. **Projekto dokumentų atlikimo kalba:**
11. **Nurodymai projekto dokumentų komplektavimui, įforminimui:**

Pridedama: